cyanic-selkie/wikianc huggingface dataset:
Prinsen og korpiken
Handling
Elsie ankommer ambassaden til det hun tror er en fest, men innser raskt at det bare er de to. Hun ønsker å gå, men blir overtalt av Northbrook til å bli. Gjennom middagen er prinsregenten uoppmerksom og hun blir sittende og spise og drikke for seg selv mens han snakker i telefonen. Da prinsregenten, som er vant til å få det som han vil, senere på kvelden prøver seg på henne blir han avvist av en småfull og fnisende Elsie. Hun mener at han er altfor lite romantisk. Dette gjør han svært irritert, men han endrer likevel taktikk og viser en mer følsom side. De ender opp med å kysse, men Elsie, som har drukket litt for mye, sovner. Hun blir plassert i et av ambassadens soverom der hun tilbringer natten.
Ikke-steroide antiinflammatoriske midler
Bruksområder
NSAIDs kan dempe symptomene ved betennelsestilstander, men det er ikke påvist at disse medikamentene gir bedret sykdomsforløp ved for eksempel revmatoid artritt.
Prinsen og korpiken
Handling
Neste morgen da Elsie våkner innser hun at hun er forelsket i prinsregenten. Han derimot, viser seg fra en mye kjøligere side enn kvelden før. Det blir også klart for Elsie at far og sønn ikke har det beste forholdet. Hun overhører nemlig en samtale der kongen snakker – på tysk – med noen i telefonen om å kuppe makten. Hun lover å ikke fortelle noe. Ikke lenge etterpå møter hun også den tunghørte dronningmoren som inviterer henne med på Georg Vs kroning, i stedet for hennes overvektige tjenestepike som tar opp for mye plass i vognen. Etterpå blir Elsie invitert med på ball av kongen. Fast bestemt på å forbedre forholdet mellom far og sønn, overtaler hun kongen til å tegne opp en kontrakt der han gjør det klart hva han ønsker fra faren. Prinsregenten går med på å holde folkevalg dersom planene om kupp blir avlyst. Far og sønn blir også mer positivt innstilt overfor hverandre, og prinsregenten innser at han er forelsket i Elsie.
Neste morgen skal det kongelige følget reise tilbake til Carpathia og prinsregenten inviterer Elsie med seg. Hun forklarer han at hun har en kontrakt med teateret som hun ikke ønsker å bryte, og at han har forpliktelser overfor landet sitt frem til kongen blir myndig. De avtaler å møtes igjen om 18 måneder når begge er fri for sine forpliktelser.
Ikke-steroide antiinflammatoriske midler
Bruksområder
NSAIDs brukes i behandlingen av akutte eller kroniske tilstander med smerte og inflammasjon.
Akaltara kullkraftverk
Akaltara kullkraftverk, eller Akaltara UMPP, er et av Indias såkalte «Ultra Mega Power Plants», et kullkraftverk på 4 000 MW under prosjektering for utbygging ved Akaltara i delstaten Chhattisgarh i India. Det er imidlertid (juni 2010) knyttet stor usikkerhet til prosjektet grunnet uenighet om lokaliseringen. Delstaten krever 12 % gratis kraft for å gå med på den føderale regjeringens forslag.
Ikke-steroide antiinflammatoriske midler
Bruksområder
Eksempler på tilstander som behandles med NSAIDs:
Prinsen og korpiken
Produksjon
Marilyn Monroes produksjonsselskap, Marilyn Monroe Productions, kjøpte rettighetene til å filmatisere Terence Rattigans teaterstykke, The Sleeping Prince, i 1955. Teaterstykket hadde hatt premiere på Londons West End i 1953 med Laurence Olivier og hans kone Vivien Leigh i hovedrollene. Rattigan fikk i oppgave å skrive manuset til filmen. Monroe, som skulle spille den kvinnelige hovedrollen, ønsket at Olivier skulle gjenta sin rolle som prinsregent Charles i filmen. Han aksepterte tilbudet på den betingelsen at han også fikk ha regien. Jeremy Spenser og Richard Wattis gjentok også rollene sine som henholdsvis Northbrook og Kong Nicolas.
Ikke-steroide antiinflammatoriske midler
Bruksområder
Acetylsalisylsyre er det eneste NSAID som irreversibelt hemmer COX-1, hemmer aktivering av blodplater, og er et nyttig og billig medikament i behandlingen av arteriell trombose og til forebygging av hjerneslag og hjerteinfarkt. Dette var tidligere brukt mye mot feber hos barn og mot smerter. De mest kjente preparatnavnene er Globoid, Aspirin, Dispril, AlbylE og Globentyl.
Prinsen og korpiken
Produksjon
Innspillingen, som foregikk i England, begynte 7. august 1956. Allerede den første uken oppstod det problemer da Olivier forklarte Monroe at hun skulle «være sexy». Hun ble forvirret og tok det som en tegn på at han ikke tok henne seriøst som skuespillerinne. Olivier foraktet Monroes avhengighet av skuespillerinstruktøren hennes, Paula Strasberg. Han så på Strasberg som intet annet enn bedrager, som sitt eneste talent var at hun klarte å «smøre Marilyn». Han erindret blant annet en situasjon der han forsøkte å forklare en scene til Monroe, bare for å høre Strasberg bryte inn med: «Bare tenk på Coca-Cola and Frank Sinatra». På et tidspunkt fikk han Strasberg fjernet fra settet, men Monroe nektet å jobbe videre før hun fikk komme tilbake.
Ikke-steroide antiinflammatoriske midler
Bruksområder
NSAIDs er blant de mest solgte medikamentene på markedet. I 2004 ble det i Norge solgt 79,3 definerte døgndoser (DDD) per 1000 innbyggere per døgn.
Prinsen og korpiken
Produksjon
Monroes forbruk av alkohol økte under innspillingen og sovemedisinene hennes hadde sluttet å virke. Dette førte til at hun stadig kom for sent til settet. I tillegg hadde hun problemer med å huske replikkene sine, noe flere av de andre skuespillerne irriterte seg over. Jean Kent mente at Monroe fokuserte mest på bryststørrelsen sin, mens Esmond Knight beskrev henne som «fullstendig åndssløv». Hun hadde imidlertid også allierte på settet. Sybil Thorndike kjeftet ofte på Olivier når hun mente at han hadde vært for streng mot Monroe. I en samtale med Olivier sa hun at Monroe var den eneste av de to som visste hvordan man skulle spille framfor et filmkamera.
Ikke-steroide antiinflammatoriske midler
Farmakologiske egenskaper
NSAIDs virker antiinflammatorisk, febernedsettende og smertestillende ved å hemme enzymene cyklooksygenase 1 og/eller 2 (COX-1 og COX-2) som er nødvendig for dannelsen av prostaglandiner, Prostasyklin og tromboksan fra arakidonsyre. Paracetamol hemmer også COX, men regnes ikke som et NSAID.
Prinsen og korpiken
Produksjon
Innspillingen ble fullført 16. november, elleve dager over tidsplanen. Monroe bad om unnskyldning til de involverte i produksjonen for oppførselen sin, og forklarte den med at hun hadde vært syk. Til tross for problemene mellom Olivier og Monroe uttalte han likevel senere at hun i filmen var «helt vidunderlig, den beste av alle».
Ikke-steroide antiinflammatoriske midler
Farmakologiske egenskaper
Tradisjonelle NSAIDs hemmer både COX-1 og COX-2, mens de nyere koksibene (f.eks. rofecoxib og celecoxib) er selektive COX-2 hemmere. Bakgrunnen for å utvikle COX-2-hemmere er at dette enzymet er mer sentral i inflammasjonsprosessen samtidig som det kan være en ulempe å hemme COX-1, som blant annet står for syntesen av prostaglandin er som beskytter mageslimhinnen. Den mest fryktede bivirkningen av NSAIDs, magesår, skyldes hemming av COX-1.
Prinsen og korpiken
Mottakelse
Filmen fikk blandet mottakelse blant kritikerne. Variety lot seg imponere og kalte filmen «en fin komedie». Oliviers rolletolkning ble spesielt trukket frem og beskrevet som helt feilfri. Monroe fikk også skryt for en rolle som de mente passet helt perfekt for hennes komiske talent. New York World-Telegram mente at Olivier fikk frem noe helt nytt i Monroes skuespillertalent. Det samme mente Los Angeles Times og utropte filmen til hennes beste. The New York Post lot seg også imponere over Monroe og mente hun aldri før hadde hatt en slik kontroll på seg selv, både som person og som komedieskuespillerinne. The New Yorker mente derimot at filmen, sett bort fra den underlige kombinasjonen av Olivier og Monroe, hadde liten underholdningsverdi.
Ikke-steroide antiinflammatoriske midler
Farmakologiske egenskaper
Det er liten forskjell i klinisk effekt mellom de ulike NSAIDs brukt ved ekvivalente doser. Forskjellene mellom medikamentene går mer på doseregime og bivirkningsprofil. De farmakokinetiske egenskapene til de ulike NSAIDs varierer fra preparat til preparat, se artikler for enkeltmedikamentene (se under).
Richard Dadd
Richard Dadd (født 1. august 1817 i Kent, død 7. januar 1886 i Crowthorne, Berkshire) var en engelsk maler best kjent for findetaljerte bilder av alver. Det best kjente verket hans er The Fairy Fellers Master-Stroke (1855–64) som henger i Tate Gallery i London.
Ikke-steroide antiinflammatoriske midler
Gastrointestinale bivirkninger
Hovedbivirkningen av NSAIDs er direkte og indirekte irritasjon av slimhinnen i mage-tarmtraktus. To mekanismer spiller inn: Direkte irritasjon av de sure NSAID-molekylene og hemming av COX-1 som reduserer nivået av beskyttende prostaglandiner. Vanlige bivirkninger er kvalme, dyspepsi, diaré, magesår og mageblødning.
Richard Dadd
Liv og arbeid
Dadd var en apotekersønn født i Kent. Han viste tidlig talent for tegning, og ble 20 år gammel tatt inn ved Royal Academy of Arts. I 1842 ble han tatt med av Sir Thomas Phillips, en tidligere borgermester, på en ekspedisjon til Midtøsten. Mens de seilte på Nilen i Egypt endret Dadd helt personlighet, han hallusinerte og var voldelig. De andre i følget trodde først han hadde fått solstikk, mens Dadd selv mente han var besatt av den gamle egyptiske guden Osiris.
Ikke-steroide antiinflammatoriske midler
Gastrointestinale bivirkninger
Risikoen for sår øker med lengden av behandlingen og størrelsen av dosene. Det anbefales derfor at lavest mulige dose benyttes, helst for kortere tidsperioder.
Det innlegges et større antall pasienter i året ved landets sykehus på grunn av blødende mavesår etter forskjellige NSAIDS og det forekommer et mindre antall dødsfall pr. år i Norge av samme grunn. Tilstanden kan vise seg som haematemese (blodig oppkast), som melena (sort, tjæreaktig avføring) eller/og blodtrykksfall eventuelt med kaldsvetting og besvimelse.
Danmark under Sommer-OL 2012
Danmark deltok i Sommer-OL 2012 i London som ble arrangert i perioden 27. juli til 12. august 2012. 113 utøvere, 63 menn og 50 kvinner deltok i 17 grener; friidrett, bueskyting, sykling, padling, svømming, hestesport, bryting, skyting, bordtennis, tennis, turn, håndball, badminton, roing, seiling, triatlon og boksing. Det var 26. gangen Danmark deltok i et sommer-OL, de har deltatt i samtlige sommer-OL unntatt OL 1904 i St. Louis. De kom på 29. plass med to gull-, fire sølv-, og tre bronsemedaljer. Padleren Kim Wraae Knudsen var landets flaggbærer under åpningsseremonien.
Ikke-steroide antiinflammatoriske midler
Gastrointestinale bivirkninger
De ulike medikamentene gir også i ulik grad gastrointestinale bivirkninger. Indometacin, ketoprofen og piroksikam ser ut til å gi høyest risiko, mens ibuprofen og diklofenak i lavere doser er tryggere. Koksibene har trolig noe færre bivirkninger fra mage-/tarm, men det er usikkert om dette gjelder ved langtidsbruk.
En del preparater kommer formuleringer som skal beskytte mageslimhinnen ved at medikamentet først frigis i tynntarmen (f.eks. Albyl-E og Napren-E). I tillegg er det en vanlig oppfatning at rektal formulering kan redusere gastrointestinale bivirkninger. I praksis har dette ikke vist seg å være tilfelle.
For å redusere bivirkninger i mage-tarm, kan man samtidig gi medikamenter som reduserer produksjonen av magesyre, for eksempel ved bruk av en protonpumpehemmer som omeprazol. Et annet alternativ er å kombinere behandlingen med misoprostol, som har effekt tilsvarende de beskyttende prostaglandinene. Dette er kostbart, særlig ved lang tids behandling.
Når et NSAID skrives ut er det aktuelt å gjøre pasienten oppmerksom på at nikotin øker saltsyreproduksjonen i maveslimhinnen. Dersom pasienten røyker eller bruker annen form for nikotin, vil han tåle medisinen bedre om han ikke bruker nikotin under behandlingen.
Hjerte- kar-effekter
Acetylsalisylsyre hemmer irreversibelt COX-1 i blodplater, noe som gir forebyggende effekt mot arteriell trombedannelse. Alle andre NSAIDs bortsett fra koksibene har reversibel blodplatehemmende effekt. Den økte forekomsten av hjertesykdom ved bruk av koksibene skyldes trolig en ubalanse mellom negative effekter av COX-2-hemming og fravær av bekyttende effekter av COX-1-hemming. Dette har ført til at rofecoxib (Vioxx) ble trukket fra markedet. Det er uavklart om tradisjonelle NSAIDs som hemmer COX-1 reversibelt har skadelig eller beskyttende effekt i forhold til hjerte/karrisiko. En av konklusjonene i forskningsjukset til Jon Sudbø, var at også vanlige NSAIDs som ibuprofen og naproksen skulle gi økt risiko for hjerteinfarkt.
Renale effekter
Prostaglandiner spiller en sentral rolle i reguleringen av blodforsyningen i nyrene, og bruk av NSAIDs vil påvirke nyrefunksjonen ved at væske holdes tilbake i kroppen i stedet for å bli sendt ut med urinen. Hos de fleste vil dette gi en lett blodtrykksstigning uten klinisk betydning, men i enkelte tilfeller blir resultatet akutt nyresvikt, interstitiell nefritt, nefrotisk syndrom eller akutt tubulær nekrose.
Pasienter med nedsatt nyrefunksjon, særlig ved nyrearteriestenose, bør unngå bruk av NSAIds. Samtidig bruk av ACE-hemmer eller diuretikum øker risikoen for alvorlig bivirkning fra nyrene.
For eldre pasienter sees ofte tendens til ankelødemer og lungeødem (hevelse rundt anklene og vann i lungene) som resultat av at væske holdes tilbake av nyrene under påvirkning av NSAIDS. Ved oppstart av slike legemidler bør det planlegges kontroll av disse bivirkningene.
Graviditet
NSAIDs anbefales ikke i graviditeten, særlig i det tredje trimesteret. NSAIDs er ikke direkte teratogene, men kan gi for tidlig lukking av ductus arteriosus og nyrebivirkninger hos fosteret. Prostaglandiner er involvert i selve fødselsmekanismen, og NSAIDs er assosiert med for tidlig fødsel. Paracetamol er ansett som trygt og forbundet med få bivirkninger under graviditeten.
Astma
Enkelte pasienter med astma kan få anfall særlig etter inntak av acetylsalisylsyre.
Øyvind Leonhardsen
Øyvind «Leo» Leonhardsen (født 17. august 1970) er en norsk fotballtrener og tidligere fotballspiller som er assistenttrener for Mjøndalen Idrettsforening.
Han har spilt for, , Rosenborg Ballklub, Wimbledon FC, Liverpool FC, Tottenham Hotspur FC, Aston Villa FC, og Strømsgodset Toppfotball.
Leonhardsen mottok Kniksen-prisen som årets midtbanespiller i 1991 og 1993, og ble av VG kåret til årets spiller i norsk fotball i 1994, før han dro til Wimbledon og engelsk fotball. Etter stor suksess i Wimbledon, ble han solgt videre til i 1997. Senere har han også vært innom Tottenham og Aston Villa, med varierende suksess. Etter ni år i England vendte han våren 2004 hjem til Lyn hvor han totalt spilte 46 kamper. Han gikk gratis til Strømsgodset Toppfotball før 2006-sesongen, og ble da kaptein i klubben. Etter sesongen 2007 valgte Leonhardsen å legge opp som fotballspiller.
Leonhardsen fikk sin som Molde-spiller, i Egil Olsens landslagstrenerdebut mot  på Bislett stadion i 1990. Til sammen har han 86 landskamper og 19 mål for Norge.
Han ble i mars 2009 ansatt som spillerutvikler i. Han har senere jobbet som spillerutvikler i Stabæk Fotball.
Insektetere
Insektetere (Eulipotyphla) er en monofyletisk gruppe og den tredje største ordenen av pattedyr, etter gnagere (Rodentia) og flaggermus (Chiroptera). Mange av artene er relativt lite spesialiserte dyr, som i all hovedsak likner på de første pattedyrene på kloden vår, både i utseende og levevis. Artene blir derfor av og til sett på som levende fossiler. Noen få arter inngår dessuten i en meget eksklusiv, men svært begrenset ikke-systematisk gruppe med primitive, toksiske pattedyr. Det vitenskapelige navnet på gruppa, Eulipotyphla kan oversettes som virkelig fet og blind.
Gruppen består av insektetende arter som klassifiseres i fem familier og et antall slekter, hvorav én familie regnes å være utdødd. Det finnes cirka 445 arter i verden, hvorav én art av piggsvindyr og seks eller sju arter av spissmusdyr er representert i Norge.
Beskrivelse
Insektetere er ei gruppe med ørsmå til små pelskledde pattedyr med nær tilknytning huler og ganger i bakken. Artene er derfor i varierende grad utrustet for graving i jorden. De mest spesialiserte graverne er hovedsakelig fossoriale, mens andre er semi-fossoriale, terrestriske og semi-akvatiske.
Insektetere er kortlemmede og gjerne ganske korpulent bygget, ofte med en karakteristisk lang og fleksibel snute med værhår, mens ører og øyne gjerne er små og ofte skjult i huden eller pelsen, og en rottelignende hale av varierende lengde. Det sensoriske apparatet er spesielt godt utviklet og artene har god luktesans. Dyrene er sålegjengere og føttene er utrustet med fem tær med klør på hver.
Blant artene i denne gruppen finner man også verdens minste pattedyr (målt i masse), pygméspissmusa (Suncus etruscus), som kun veier cirka 1,8 gram i snitt. De største insekteterne, furespissmusene (Solenodon), kan veie opp mot 1 000 g (700–1 000 g regnes som normalt) og måler vanligvis cirka 28–39 cm fra snutespissen til haleroten. Halen måler i tillegg cirka 17,5–25,5 cm.
Atferd
Tidligere trodde man at insektetere stort sett levde solitært, men Valomy et al. (2015) har dokumentert at så ikke er tilfellet. Forskerne tror at denne oppfattelsen kan ha hatt sammenheng med at pattedyrenes stamfedre ble regnet som solitære og lignet mye på insekteterne visuelt, og at noen derfor dro den slutningen at disse artene var mer basale enn andre grupper med pattedyr, men heller ikke det siste stemmer. I sin studie av gruppen fant forskerne ut at 56 prosent av artene var sosiale (38 prosent levde sammen som par). Derfor har de konkludert med at insektetere er mer sosiale enn tidligere antatt og lansert en nye hypotese om at pattedyrenes stamfedrene kan ha vært parlevende.
Taksonomi
Gruppens vitenskapelige navn var tidligere Insectivora (fra latin insectum, «insekt» og vorare, «å ete») eller Lipotyphla. Etter at gullmoldvarpene og børstepiggsvinene ble skilt ut i sin egen ordenne, har det blitt vanlig å bruke det vitenskapelige navnet Eulipotyphla på gruppen med insektetere, for å skille den fra de parafyletiske begrepene «Insectivora» og «Lipotyphla».
Slektskapsforhold
Ordenen av insektetere (Eulipotyphla) inkluderer fem familier, inkludert Nesophontidae (†) som til ganske nylig har vært uavklart med hensyn til sitt slektsforhold til de andre familiene. Orihuela (2014) argumenterer i en relativt ny studie for at Nesophontidae er en basal gruppe som kan være søstergruppen til enten Solenodontidae, Talpidae eller Soricidae. En studie fra 2002 bekrefter at spissmusfamilien og piggsvinfamilien er søstergrupper. Brandt et al. (2016) bekrefter gjennom sin forskning med mitogenom (mitokondrielt genom) at furespissmusfamilien er basal i treet.
Familietre
Inndelingen av Eulipotyphla følger Brace et al. (2016) og inkluderer den utdødde familien Nesophontidae.
Fotogalleri
Under er fem representanter for de ulike familiene.
Fylogeni
Fylogenien under viser insekteternes plassering i stamtreet, sammenlignet med andre grupper av dyr. Det er ikke full enighet om forholdet mellom de ulike gruppene, derfor har vi tatt med et par ulike stamtrær. Det finnes flere og endringer må påregnes.
Inndelingen følger X. Zhou et al. (2011).
Baskerland (autonom region)
Baskerland (baskisk: Euskadi, spansk: País Vasco) er en autonom region i Spania. Hovedstaden i regionen er Gasteiz (spansk: Vitoria).
Regionen består av de tre provinsene Araba, Gipuzkoa og Bizkaia (spansk: Álava, Guipúzcoa og Vizcaya), og er del av det historiske området Baskerland. Den autonome regionen er det området som i dag oftest omtales som Euskadi, mens Euskal Herria brukes om det historiske området Baskerland, som også inkluderer den autonome regionen Navarra og de tre baskiske provinsene Nedre Navarra, Lapurdi og Zuberoa som ligger i det franske departementet Pyrénées-Atlantiques.
Regionen Baskerland styres av Baskerlands regjering.
Historie
Etter Francisco Francos død i 1975 begynte en forsiktig demokratisering av Spania. I 1978 fikk Spania ny grunnlov godkjent ved folkeavstemning som ledd i demokratiseringen. Mens EAJ-PNV oppfordret folk til å avstå fra å stemme, oppfordret det nye partiet Herri Batasuna baskere om å stemme mot den nye grunnloven. I de baskiske provinsene i Spania stemte 23.5 prosent nei, mens 55 prosent avsto fra å delta.
Senere samme år ble Statuttene om baskisk autonomi vedtatt ved folkavstemning. EAJ-PNV støttet opprettelsen av den autonome regionen Baskerland, mens Batasuna var i mot, dels fordi provinsen Nafarroa var utelatt fra den nye politiske enheten. Den baskiske eksilregjeringen ble ikke oppløst før Statuttene om baskisk autonomi ble vedtatt. Samtidig ble Baskerlands regjering og Baskerlands parlament opprettet.
Jaakko Hintikka
Jaakko Hintikka (født 12. januar 1929 i Vanda, Finland, død 12. august 2015 i Borgå) var en finsk filosof.
Han bidro innen feltene matematisk logikk, filosofisk logikk, matematisk filosofi, epistemologi, språkteori og vitenskapsfilosofi. I likhet med sin landsmann Georg Henrik von Wright befinner han seg trygt plantet innenfor den anglo-dominerte analytiske tradisjonen innen filosofi.
I 2005 ble han tildelt Rolf Schock-prisen for sitt arbeid med logiske analyser av modale konsepter, spesielt begrepene viten og tro. Han hadde fem æresdoktorater.
Arne Duncan
Arne Duncan (født 6. november 1964 i Chicago i USA) er en amerikansk sosiolog og tidligere utdanningsminister i Barack Obamas regjering. Duncan var tidligere leder for de offentlige skolene i Chicago. Han har røtter fra Stange i Hedmark.
Matjaž Zupan
Matjaž Zupan (født 27. september 1968) er en slovensk skihopptrener, tidligere skihopper.
Han arbeidet først som assistenttrener for det østerrikske landslaget. Fra sesongen 1999/2000 har han vært trener for det slovenske landslaget. Zupan var aktiv i en årrekke, og oppnådde en andreplass i verdenscuprenn i et skiflygingsrenn i Planica (1988), og var med på å ta sølv med det jugoslaviske laget under OL 1988 i Calgary.
I Zupans tid som trener har de slovenske hopperne oppnådd flere gode resultater, for eksempel gullmedaljen til Rok Benkovič i normalbakken i VM 2005 i Oberstdorf. I det samme mesterskapet tok Slovenia bronse i laghopping i normalbakken. I tillegg kom Peter Žonta på tredjeplass sammenlagt i hoppuka 2003/04. Etter sesongen 2005/06 gikk Zupan av som sjefstrener for det slovenske landslaget, han ble etterfulgt av Vasja Bajc. Zupan trente det tsjekkiske B-laget i to år, inntil det i april 2008 ble klart at Zupan skulle overta etter Bajcs etterfølger Ari-Pekka Nikkola som sjefstrener for Slovenia.
Sandkasse
En sandkasse er en lav, vid beholder eller grunn nedsenkning i bakken fylt med sand der barn kan leke. Sandkasser finnes ofte på lekeplasser eller i barnehager, men i motsetning til annet utstyr på lekeplasser er de såpass enkle å bygge at de også finnes på en del boligeiendommer.
Sandkasser stimulerer barns fantasi og kreativitet ved at de kan bygge små byer eller sandslott, bruke leketøy som biler, bøtter og spader til å flytte sanden rundt, grave hull og begrave ting. På denne måten får barna et miljø der de kan utforske, bygge og ødelegge en verden i tre dimensjoner.
The Grand
The Grand var et norsk rockeband som eksisterte fra 2006 til 2010. Bandet bestod av bluesgitarist Amund Maarud (gitar/vokal), hans yngre bror Henrik Maarud (trommer), Per Tobro (bass) og Eirik Tovsrud Knutsen (keyboard og trommer). Bandet spilte en blanding av rock og psykedelisk blues. I mai 2007 ga bandet ut EPen The Grand EP og debutalbumet The Grand i oktober samme år, begge på The Grand Recordings/Sonet. Bandet var A-listet i sju uker på NRK P3 høsten 2007, og spilte i 2007 og 2008 på blant andre Roskildefestivalen, Buktafestivalen, Øyafestivalen, Eurosonic i Nederland og Popkomm i Berlin.
Ernst Gebendinger
Han har vunnet medaljer fra ett OL og ett turn-VM for Sveits. Han deltok i OL i 1952, der han var med og vant sølv i lagkonkurransen. Individuelt fikk han ingen medaljer, og fikk 25.-plass i bøylehest som beste resultat individuelt.
I VM-sammenheng har han tre medaljer VM i 1950. Individuelt fikk han gull i hopp og sølv i frittstående. I tillegg vant Sveits gull i lagkonkurransen.
Spanish Town
Spanish Town er Jamaicas nest største by og var hovedstad frem til 1872. Spanish Town har 148 845 innbyggere.
Historie
Den spanske bosettingen Villa de la Vega ble grunnlagt av guvernør Francisco de Garay i 1534 som hovedstad for kolonien. Senere ble byen også kalt Santiago de la Vega og St. Jago de la Vega. Byen endret navn til Spanish Town etter Storbritannias erobring av Jamaica i 1655. Siden byen fikk store skader i forbindelse med erobringen, tok Port Royal over som en uoffisiell hovedstad. Men i 1692 ble store deler av Port Royal ødelagt av et jordskjelv og Spanish Town tok over som øyas hovedstad.
Spanish Town var hovedstad frem til 1872, da hovedstaden ble flyttet til Kingston.
Bosque County
Bosque County er et fylke i den amerikanske delstaten Texas. Det ligger i de sentrale delene av staten og det grenser mot Somervell County i nord, Johnson County i nordøst, Hill County i øst, McLennan County i sørøst, Coryell County i sør, Hamilton County i vest og mot Erath County i nordvest.
Bosque Countys totale areal er 2 597 km² hvorav 35 km² er vann. I 2000 hadde fylket 17 204 innbyggere og administrasjonssenteret ligger i byen Meridian, men den største småbyen er Clifton. Fylket har fått sitt navn etter elven Bosque River.
Fylket regnes ofte til regionen Central Texas, da til denne regionens ytre belte av counties.
Pennyklubben
Pennyklubben er en bokklubb for hestegale jenter i alderen ca. 8 til 15 år. I slutten 2012 ble navnet endret til Pennygirl.
Medlemmene mottar en ny klubbpakke hver måned, med bøker, siste utgave av medlemsbladet, samt andre ting. Åtte av pakkene inneholder minst to bøker og andre ting i tillegg, og fire er spesialpakker som inneholder slik som faktabøker eller lydbøker. Klubben gir også ut filmer, tegneseriehefter, PC-spill, med mer.
Pennyklubben ble startet i 1982 og har gitt bort flere hester til heldige medlemmer gjennom disse årene. Den siste som ble gitt bort var fjording vallakken Annar i 2012. Neste gang blir i 2016.
Pennyklubben er en av flere klubber som drives av Stabenfeldt AS. Klubben fins i sju land; Norge, Sverige, Finland, Tyskland, Tsjekkia, Ungarn og USA.
Überthrash II
Überthrash II er et split album med fire norsk thrash metal-band: Audiopain, Infernö, Nocturnal Breed og Aura Noir. Det er det andre split albumet fra disse bandene under navnet Überthrash.
Sandžak
Sandžak (serbisk: Санџак) er en geografisk region i grenseområdet mellom Serbia og Montenegro. Den strekker seg fra grensen til Bosnia-Hercegovina i nord til Kosovo i sør. Seks kommuner tilhører Serbia: Novi Pazar, Sjenica, Tutin, Prijepolje, Nova Varoš, og Priboj. I Montenegro er det syv kommuner: Pljevlja, Bijelo Polje, Berane, Andrijevica, Rožaje, Gusinje (siden 2014) og Plav.
Mange muslimer bor i området (ca. 45 % er bosnjaker og ca. 27 % er muslimer av annen nasjonalitet). Den største byen i området er Novi Pazar med 55 000 innbyggere.
Fianna Fáil
Fianna Fáil (, irsk for «Skjebnens soldater») er et republikansk politisk parti i Irland, og fra 2007 også Nord-Irland. Det ble grunnlagt 16. mai 1926, med Eamon de Valera som leder. Partiet ligger til venstre for sentrum i det politiske landskap, og regnes som pro europeisk.
Partiets representanter i Europaparlamentet er tilknyttet Renew Europe.
Europeisk tilknytting
I Europaparlamentet var partiet medlem av den nasjonalistiske grupperingen Union for nasjonenes Europa (UNE). Fra 2009 var Fianna Fáil Alliansen av liberale og demokrater for Europa (ALDE) i Europaparlamentet. Etter valget i 2014 meldte Fianna Fáils eneste gjenværende representant, Brian Crowley, at han søkte opptak i Alliansen av europeiske konservative og reformister. Dette medførte at Crowley ble ekskludert fra Fianna Fáil. Partiets medlemmer av Europaparlamentet er etter europaparlamentsvalget i 2019 tilknyttet den politiske gruppen Renew Europe.
Resultater ved parlamentsvalget
Partiets resultater ved valgene til parlamentets underhus, Dáil Éireann.
Latinxua Sin Wenz
Latinxua Sin Wenz (拉丁化新文字; pinyin: Lādīnghuà Xīn Wénzì) også kjent som Sin Wenz, Latinxua Sinwenz, Zhongguo Latinxua Sin Wenz, Beifangxua Latinxua Sin Wenz eller Latinxua) er et lite benyttet system for romanisering av mandarin. Den ble som regel skrevet uten tonetegn ut fra formodningen om at rett tone fremgå av konteksten.
Systemet har i sitt bokstavvalg meget til felles med pinyin. Men palatale frikativer skrives med samme bokstaver som velare plosiver, slik at Beijing blir skrevet «Beiging» på Sin Wenz. Blant andre avvik er at x benyttes både for lyden [x] og lyden [ɕ], slik at tegnene 畫 (pinyin: huà) og 下 (pinyin: xià) skrives som «xua» og «xia».
Latinxua er historisk interessant blant annet fordi dette romaniseringssystemet var benyttet istedenfor kinesiske tegn av personer som er oppvokst med kinesisk som førstespråk. Det ble utviklet av Sovjetunionen og benyttet av kinesiske innvandrere i landet. Arbeidet med systemet begynte i Russland i 1928. Det ble raskt konkludert at det latinske alfabet tjente hensikten bedre enn kyrillisk skrift. En prototype av systemet ble lansert i 1929 i Moskva av den kinesiske lærde Qu Qiubai (1899–1935) og den russiske lingvist V.S. Kolokolov (1896–1979). Systemet forelå i sin endelige form i 1931, og ble støttet av en rekke kinesiske intellektuelle, som Guo Moruo og Lu Xun. Det ble benyttet blant 100.000 kinesiske gjestearbeidere i Sovjetunionen i en periode på fem år.
Senere ble det fra 1940 til 1942 benyttet i det kommunistiskkonrollerte området som omfattet grenseområdene mellom Shaanxi, Gansu og Ningxia i det nordlige Kina. Det ble benyttet i over 300 publikasjoner med et opplag på ca. en halv million, men ble så på det nærmeste henlagt i 1933.
Senere var det en kortere periode i bruk igjen; i november 1949 tok jernbanene i det nordøstre Kina i bruk Latinxua Sin Wenz for alle sine telekommunikasjoner. Til slutt avskaffet Folkerepublikken Kina bruken.
Zelda II: The Adventure of Link
Zelda II: The Adventure of Link (リンクの冒険 The Legend of Zelda 2 Rinku no Bōken) er et action-eventyrspill utgitt av den japanske spill- og konsollprodusenten Nintendo. Spillet kom opprinnelig til Nintendo Entertainment System, men det har senere kommet utgaver til Nintendo GameCube, Game Boy Advance og Wiis Virtual Console. Spillet er det andre i The Legend of Zelda-serien og oppfølgeren til The Legend of Zelda. Spillet har blitt utgitt på Game Boy Advance og Virtual Console i tillegg til NES. I 2004 kom The Legend of Zelda: Collector's Edition til GameCube som inneholdt Zelda: The Adventure of Link i tillegg til tre andre spill i serien.
Gameplay
Zelda II: The Adventure of Link er et unikt spill i serien. Det er det eneste 2D-spillet som har vist verden fra siden, istedenfor ovenfra, i stil med spill som Super Mario Bros. Bare i «overworld», når man forflytter seg fra by til by/grotte til grotte o.l. vises spillet ovenfra. Spillet er også det eneste i Zelda-serien som har tatt i bruk erfaringspoeng. Når man beseirer fiender får man et visst antall poeng som man bruker til å oppgradere skadeomfang og mengden magi og liv. Spillet deler likhetstrekk med et annet NES-spill fra 1988, The Battle of Olympus.
Leon Bashir
Leon Israr Bashir (født 13. februar 1979) er en norsk skuespiller, manusforfatter og regissør.
Biografi
Bashir er som skuespiller best kjent fra filmene Izzat (2005) og Tomme Tønner (2010) samt TV-serien Kodenavn Hunter. I tillegg har han også vært med i TV-seriene Familiesagaen de syv søstre og Fox Grønland og filmen Schpaaa (1998). Han har skrevet manus til filmene Izzat (sammen med regissøren av samme film, Ulrik Imtiaz Rolfsen) og Tomme Tønner. I sistnevnte sto han også for regien. Han har også vært med i kortfilmer av NRK Svart humor og Satiriks. I 2017 spilte Bashir hovedrollen i Gjengangere (2017), en film han selv hadde idé, manus, regi og produsentansvar til. Bashir er pakistansk familiebakgrunn og hevder at Izzat inneholder «visse selvbiografiske trekk».
Voks
Voks (Lat.: cera «voks») kan være mineralsk (parafinvoks), animalsk (hvalrav, bivoks) eller vegetabilsk (palmeoljevoks).
Leon Bashir
Biografi
Bashir ble i 2011 ble dømt for to tilfeller av grov vold mot en kvinne og en mann. Han ble dømt under særdeles skjerpende omstendigheter, og politiet så alvorlig på saken. Han rømte også fra Trøgstad fengsel, men ble hentet inn igjen og satt under streng bevoktning.
Voks
Disse er estere av lengre fettsyrer med en langkjedet basisk alkohol (ikke glyserol). Voks er vanligvis hardere enn fett. Ofte benyttes vannløselig voks til framstilling av kosmetikk. Men, det mest vanlige er vokslys.
Włodzimierz Krzyżanowski
Włodzimierz Krzyżanowski (født 8. juli 1824, død 31. januar 1887) var en polsk immigrant til Amerika og den første administratoren av Alaska.
Peri tes Syries theou
Peri tes Syries theou (gresk: Περὶ τῆς Συρίης θεοῦ «Angående den syriske gudinne»), men er kanskje mer kjent ved den konvensjonelle latinske tittelen De Dea Syria. Det er et litterært verk skrevet på gresk som tradisjonelt har blitt tilskrevet den hellinserte syriske essayisten Lukian av Samosata. Avhandlingen redegjør for helligdommen til den syriske naturgudinnen Atargatis i Hierapolis Bambyke. Forfatteren Robert Graves er sitert på å ha hevdet at verket er en av svært få faktiske vitnemål på oldtidens gudinnedyrkelse. Peri tes Syries theou har i moderne tid spilt en betydelig rolle i utviklingen av dagens nyhedendom eller neopaganisme.
Forfatteren Lukian
På grunn av tekstens antatte forbindelse til Lukian, som hadde et omdømme fra hans mange essayer, småstykker og dialoger som en sivilisert spotter, men samtidig vittig og utspekulert, har verdien av Peri tes Syries theou som en autentisk beskrivelse av det religiøse livet i Syria på 100-tallet e.Kr. blitt unødvendig nedvurdert, noe forskeren Lucinda Dirven har demonstrert. Verket informer uansett en god del om religionen i Midtøsten under den romerske tiden, skjønt en del av hans beskrivelser er vage, men mye er verifisert av annen litteratur funnet i den syriske oldtidsbyen Ugarit skrevet bortimot 1500 år tidligere og som ble oppdaget i 1928.
Grunnen til at tilskrivelsen er usikker er at en del forskere peker på at boken er skrevet i en arkaisk jonisk gresk enn den attisk gresk som Lukian vanligvis skrev i. I motsetningen til andre tekster av Lukian er han ikke spesielt satirisk eller ironisk. Forskerflertallet hevder at Lukian har med hensikt ønsket å framstå som i tekstene til antikkens greske historiker Herodot. Denne var 500 år gammel og meget populær på Lukians tid.
Kultbeskrivelser
Teksten er en beskrivelse av ulike religiøse kulter som ble praktisert ved Hierapolis Bambyke, i dag Manbij, i Syria. Peri tes Syries theou beskriver den orgiastiske og ville luksusen ved helligdommen, og i henhold til forfatteren var dyrkelsen av fallisk vesen med votivgaver av små, mannlige figurer av tre og bronse. Det var også en stor fallos reist som en obelisk foran tempelet og som ble seremonielt besteget en gang i året og dekorert. Lukian beskrev prester som kledde seg som kvinner og kastrerte seg selv, rituell prostitusjon av kvinnelige utøvere og stundom menneskelig ofring.
Resten av tempelet var av jonisk vesen med tak og dører bestående av gullplater, og mye annen forgylling. På innsiden var det hellige kammer hvor kun prestene hadde tillatelse til komme inn. Her var det statuer av gudinner og en gud i gull, men de førstnevnte synes å ha vært mer rikelig dekorert med edelsteiner og annen ornamenter. Mellom dem sto en forgylt xoanon som synes å ha blitt fraktet ut ved hellige prosesjoner. Annen rik inventar er beskrevet og spådomstolkninger av bevegelsene til Apollonfiguren. Et stort bronsealter sto fremst og i forgård levde et antall hellige dyr og fugler (men ikke griser) som ble benyttet i ofringene.
Rundt 300 prester tjenestegjorde ved helligdommen og det var utallige underordnete tjenere. Innsjøen var sentrum for hellige festivaler og det var sedvane for tilhengerne å svømme ut og dekorere et alter midt på vannet. Selvlemlestelse og andre orgier foregikk i utkanten av tempelet og det var omfattende ritualer ved å ankomme byen og det første besøket i tempelet under ledelse av lokale ledsagere.
Blant de detaljer som har stor interesse finnes det flere redegjørelser av den greske beskrivelse av syndfloden og Deukalion (den greske mytologiens motsvar til Bibelens Noah) som her blir blandet med førbibelske redegjørelser fra oldtidens østlige fortellinger om den store oversvømmelsen.
Senere tider
Tempelet har blitt herjet av den romerske generalen Marcus Licinius Crassus på et hærtokt mot parterne i år 53 f.Kr. (hvor Crassus deretter ble drept i slaget ved Carrhæ), men på 200-tallet e.Kr. ble byen hovedstad for provinsen og en av de store byene i Syria. Den bysantinske historikeren Prokopios av Cæsarea kalte byen for den største i denne delen av verden. Den var imidlertid i ruiner da keiser Julian samlet sine tropper der før han marsjerte (som Crassus) mot sitt nederlag og død i Mesopotamia.
Khosrau I av Persia holdt byen som gissel for løsepenger etter at den bysantinske keiser Justinian I den store hadde mislykket med å forsvare den. Kalifen i Bagdad, Harun al-Rashid, gjenoppbygde byen på slutten av 700-tallet og den ble deretter et bein i en drakamp mellom bysantinerne, araberne og tyrkerne. Korsfarerne erobret den fra seldsjukkene på 1100-tallet, men den ble tatt av Saladin i 1175 og ble deretter hovedkvarter for Hülegü og hans mongoler som ødela den og etterlot den helt i ruiner.
Novi Pazar
Novi Pazar (serbisk: Нови Пазар) (Albansk: Pazari i ri) er den største byen i Raška-regionen i Serbia, det er også en kommune. Byen har 54 604 innbyggere, flesteparten av disse er muslimer, mens kommunen har 85 249.
Historie
Novi Pazar ble etablert som et handelssted mellom Istanbul og Dubrovnik i 1460. I løpet av den Osmanske tid fungerte byen også som et strategisk støttepunkt mot Montenegro. Det strategisk viktige området Sandsjaken av Novi Pazar, som lå mellom Montenegro og Serbia, ble okkupert av Østerrike-Ungarn i 1878, men returnerte til Osmansk kontroll i perioden 1908-1913.
Roger Schjerva
Roger Helgesen Schjerva (født 19. januar 1968 i Skien, oppvokst i Bø i Telemark) er en norsk politiker for Ap, tidligere (SV). Han er fra 2019 sekretariatsleder i YS, og var før dette fra 2014 sjefsøkonom i bransjeorganisasjonen IKT-Norge Fra fra oktober 2005 til regjeringsskiftet etter stortingsvalget i 2013 var han statssekretær i Finansdepartementet. Han er bosatt i Halden.
Roger Schjerva har tatt examen philosophicum (1988) og har studert samfunnsøkonomi, med mellomfag ved Universitetet i Tromsø (1993) og tredje avdeling (1996–2000) ved Universitetet i Oslo, men har ikke avsluttende embedseksamen. Mens Schjerva studerte i Tromsø, bidro han til å stifte Sosialistisk Studentlag (SSL).
Han har tidligere vært ansatt i SVs stortingsgruppe som finansrådgiver og sekretariatsleder. Han har også vært politisk sekretær, fylkesstyremedlem og medlem av representantskapet i Oslo SV. Schjerva var fra 1986 aktiv i Sosialistisk Ungdom, som medlem av sentralstyret og sekretær i Lisbet Rugtvedts lederperiode. Schjerva har variert arbeidserfaring fra organisasjonsarbeid, bygningsbransjen, hotellnæringen og pleie- og omsorgsektoren.
Schjerva kjempet om nominasjonen til andreplass på SV-lista i Oslo til Stortinget i 2001, men tapte for bergensmannen Heikki Holmås.
Etter at Roger Schjerva ble utnevnt som statssekretær kom det kritikk innad i partiet om at de såkalte «Rogerne» i partiet hadde fått for mye makt. «Rogerne» bestod av Roger Schjerva, Roger Sandum (også statssekretær i Finansdepartementet) og Roger Pedersen (da SVs pressesekretær, senere politisk rådgiver i Kunnskapsdepartementet fram til 2008). Lisbet Rugtvedt (statssekretær i Kunnskapsdepartementet) og Bård Vegar Solhjell (statssekretærer på Statsministerens kontor) tilhørte ifølge kritikerne også denne gruppen med angivelig relativt lik alder, erfaring, sosial profil og meninger i partiet.
Roger Schjerva ble kåret til Norges 12. mektigste økonom i 2013.
I en kronikk i Dagbladet 29. oktober 2015 opplyste Schjerva at han har meldt seg ut av SV.
Hans Vonk (fotballspiller)
Johannes Adrianus «Hans» Vonk (født 30. januar 1970 i Alberton) er en sørafrikansk fotballspiller av nederlandsk opphav, som spiller for SC Heerenveen i Nederland.
Black Cult: The Demonz 96-99
Black Cult: The Demonz 96-99 er et samlealbum av det norske black/thrash metal-bandet Nocturnal Breed, og inneholder demoer fra perioden 1996-1999. Samlealbumet var opprinnelig laget for samleboksen The Remasters, men har også blitt solgt separat.
Nikobarene
Nikobarene (engelsk: Nicobar Islands) er en øygruppe nordøst i Indiahavet. De er en del av India og består av 22 øyer. Den største av disse er Great Nicobar. Befolkningen i øygruppen var i 2001 42 026.
Nikobarene ligger 150 km sør for Andamanene og er 189 km fra den indonesiske øya Sumatra i sørøst. Andaman- og Nikobarøyene skiller Bengalbukta fra Andamanhavet i øst.
Det er tre grupper øyer.
I den nordlige gruppen er Car Nicobar (127 km²) og den ubebodde Batti Malv (2 km²).
Den midtre gruppen består av Chowra (8 km²), Teressa (101 km²), Poahat (13,3 km²), Katchal (174 km²), Kamorta (188 km²), Nancowry (67 km²) og Trinket (86 km²), og av de ubebodde Isle of Man og Tillangchong (17 km²). Tillangchong er naturreservat.
Den sørlige gruppen omfatter Great Nicobar (1.045 km²), Little Nicobar (157 km²), Kondul (4 km²) og Pulomilo (1 km²), og de ubebodde småøyene Meroe, Trak, Treis, Menchal, Cubra, Pigeon og Megapod. Megapod er naturreservat.
Undervisningsmetode
Undervisningsmetode er den måten undervisningen legges til rette og organiseres på. Både arbeidsform og undervisningsform inngår i begrepet undervisningsmetode. Metoden kan ha forskjellig preg, som bestemmes dels av stoffets karakter, dels av elevenes forutsetninger og dels av lærerens eller foreleserens evner og trening.
Nikobarene
Administrativt tilhører øyene det indiske forbundsterritoriet Andamanene og Nikobarene. Hovedstaden Port Blair er på øya South Andaman. Forbundsterritoriet er delt i to distrikter, Andamanene og Nikobarene. India forbyr utlendinger å besøke Nikobarene.
Undervisningsmetode
Undervisningsmetode omfatter didaktikkens HVORDAN. I dag brukes mange metoder sammen med andre hjelpemidler enn tavle og annet tradisjonelt utstyr. Prinsippet for undervisningen følger kriteriene MAKVISE:
Nikobarene
Frem til kolonitiden
Den greske geografen Ptolemeus omtalte på 100-tallet noen fjerntliggende kannibaløyer som han kalte Andamanene og Nikobarene. Men det er slett ikke sikkert at det var de samme øyene som senere skulle få dette navnet som han siktet til. Den kinesiske buddhistmunken Xuan Zang (600-tallet) og arabiske sjøfarere (800-tallet) forteller om ville og kannibalistiske øyboere, og Marco Polos beskrivelse av øyboerne var lignende (1200-tallet).
Hvor meget som er reelt i disse skildringene, er vanskelig å si. Men det er kjent at malayiske pirater som holdt til i området så seg tjent med å spre historiene; man ville ikke ha nærgående besøkende, og øyene lå gunstig til for overfall på handelsskip på vei mellom India og Kina og andre land i Orienten.
På 1600-tallet kom øyene under indisk Marathastyre. På 1600- og 1700-tallet gjorde både franskmenn, nederlendere og dansker forgjeves forsøk på å kristne nikobareserne.
De danske koloniseringsfremstøt
Danskene var de mest pågående i sine forsøk på å underlegge seg øyene som koloni, men avstod sitt krav på dem til slutt til fordel for Storbritannia.
Danmark-Norge gjorde et første koloniseringsfremstøt i 1750-årene, under kong Frederik V. I 1755 ble det sendt en ekspedisjon med 82 mann om bord i skipene Kongen af Danmark og Ebenezer fra Trankebar med ordre om å besette Nikobarene. Man gikk i land på "Store Nikobar" (Grand Nicobar) der de fant en god havn ved utløpet av en liten elv i St. Jørgens Kanal. Noen hytter og en liten skanse ble oppført og nyttårsdag 1756 innviet de kolonien Ny Danmark på det de skulle kalle Frederiksøerne.
Det uvante klimaet krevde hurtig sine ofre. Forsterkningene på 61 mann som kom fra Trankebar den følgende august, fant bare 35 kolonister i live i Ny Danmark. Ti mann ble etterlatt der, og man dro så nordover til en annen av øyene, Nancowry. En ny koloni, Ny Sjælland, ble så anlagt nær dagens Kanlaha på den nærliggende øya Kamorta. Men også her gikk det galt. Noe skyldes at de febersyke kolonistene man hadde etterlatt i Ny Danmark ble evakuert og flyttet til Ny Sjælland, der de smittet de som ennå var friske der. Den lokale befolkning inntok etterhvert en såpass truende holdning at de fleste av de gjenværende gav opp og flyktet til Aceh på Sumatra. Derfra prøvde de senere å vende tilbake, men skipet strandet på Store Nikobar. De av folkene som ikke døde, slapp bort på fremmede skip. De siste overlevende evakuerte med et engelsk skip i april 1759.
I august 1768 sendte danskene herrnhutermisjonærer fra Trankebar til Nikobarene, ledsaget av en liten tropp soldater. De slo seg ned på Nancowry, men like etter ankomsten tok regntiden riktig fatt og feberen krevde straks sine ofre. Takket være disiplin og fornuftig levevis klarte herrnhuterbrødrene seg bedre enn de første kolonistene. De bygde hus og anla haver og plantasjer og begynte dyrking av kaffe og bomull.
Østerrike-Ungarn vil overta
I juli 1778 ankom en østerriksk fregatt ved Nancowrys havn for å ta Nikobarerne i besittelse. Østerrike hadde fått med seg at Det danske ostindiske kompani i 1772 hadde avsluttet sitt engasjement der, men ikke at den danske statsmakt hadde overtatt ansvaret for kolonien i 1777. Østerrikerne etablerte seg på Kamorta, hvor tidligere Ny Sjælland lå, og kalte den bosetningen de etablerte Kaiserhügel. Kolonien ble oppgitt i 1784.
Danmark opprettholder sitt krav
Danmark-Norge hadde hele tiden opprettholdt sitt krav. I 1787 oppgav misjonærene sitt arbeide, men den danske militærmakt holdt det gående frem til 1809.
I 1831 gjorde Danmark imidlertid et nytt forsøk på å få noe ut av sin koloni. En liten flokk kolonister gikk i land først Nancowry og senere på Kamorta og anla en bosetning der Ny Sjælland og Kaiserhügel hadde vært. De kalte den nye kolonibosetningen Frederikshavn. I 1833 flyttet man bosettingen til et annet sted på øya. Den danske interesse for prosjektet var imidlertid ikke særlig sterk, og i 1837 ble det bestemt å avslutte det hele og hente folket tilbake til Trankebar.
Men Danmark oppgav ikke sine krav på Nikobarene. I 1845–46 ble det foretatt et nytt og mislykket bosettingsforsøk, på øya Pulomilo ved Lille Nikobar. I 1848 var det hele over.
Britene overtar
I 1868 gav Christian IX avkall på øyene, og i 1869 gikk britene i land og tok øyene i besittelse som en del av Britisk India. Da India senere ble selvstendig, fulgte Nikobarene med.